На основу члана 4. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС“ број 16/2018), члана 7. Правилника о начину, критеријумима и поступку доделе средстава из буџета Општине Владичин Хан за подстицање пројеката од јавног интереса које реализују удружења („Службени гласник Града Врања“ број 09/2019) и Одлуке о буџету Општине Владичин Хан за 2022. годину („Службени гласник Града Врања“ број 35/2021), Општинско веће Општине Владичин Хан, дана 20.01.2022. године донело је

**ПЛАН РАСПИСИВАЊА ЈАВНИХ КОНКУРСА ЗА ПОДСТИЦАЊЕ ПРОЈЕКАТА ОД ЈАВНОГ ИНТЕРЕСА**

**КОЈА РЕАЛИЗУЈУ УДРУЖЕЊА ГРАЂАНА НА ТЕРИТОРИЈИ ОПШТИНЕ ВЛАДИЧИН ХАН**

**КОЈИ СЕ ФИНАНСИРАЈУ/СУФИНАНСИРАЈУ СРЕДСТВИМА БУЏЕТА ОПШТИНЕ ВЛАДИЧИН ХАН ЗА 2022. ГОДИНУ**

**I**

**Утврђује се План расписивања јавних конкурса за подстицање пројеката од јавног интереса која реализују удружења грађана на територији Општине Владичин Хан у буџетској 2022. години на следећи начин:**

|  |  |  |  |  |  |
| --- | --- | --- | --- | --- | --- |
| **Позиција буџета** | **П р о г р а м** | **Програмска активност** | **Назив конкурса** | **Укупан износ средстава** | **Период расписивања** |
| 34 | ПРОГРАМ 11  Социјална и дечја заштита  0901 | Подршка деци и породицама са децом  0901-0019 | Јавни конкурс за доделу средстава за реализацију пројеката од јавног интереса у области подршке деци | 700.000,00 | 01.02.2022. 15.02.2022. |
| 39 | Једнократне помоћи и други облици помоћи  0901-0001 | Јавни конкурс за доделу средстава за реализацију пројеката од јавног интереса у области подршке материјално угроженим особама | 700.000,00 | 01.02.2022. 15.02.2022. |
| 43 | Подршка особама са инвалидитетом  0901-0021 | Јавни конкурс за доделу средстава за реализацију пројеката од јавног интереса у области подршке особама са инвалидитетом | 1,100.000,00 | 01.02.2022. 15.02.2022. |
| 114 | ПРОГРАМ 13  Развој културе и информисања  1201 | Унапређење система очувања и представљања културно историјског наслеђа  1201-0003 | Јавни конкурс за финансирање пројеката из области културе | 3,500.000,00 | 01.02.2022. 15.02.2022. |
|  |  |  |  | **6.000.000,00** |  |

Напомене:

1. Јавни позив за доделу средстава за реализацију пројеката од јавног интереса у области подршке старим и изнемоглим особама у оквиру програмске активности Дневне услуге у заједници 0901-0003 (позиција у Одлука о буџету број 40) директно је условљен потписивањем Уговора о наменским трансферима у социјалној заштити између Општине Владичин Хан и Министарства за рад, запошљавање, борачка и социјална питања. Обзиром на процењену вредност услуге иста подлеже поступку јавне набавке и расписује се непосредно по потписивању напред наведеног уговора.
2. Јавни позив за финансирање годишњих и посебних програма у области спорта на територији Општине Владичин Хан у оквиру програмске активности Подршка локалним спортским организацијама 1301-0001 (позиција у Одлуци о буџету број 113) реализује се у складу са динамиком коју прописује Правилник о одобравању и финансирању програма којима се задовољавају потребе и интереси грађана у области спорта у Општини Владичин Хан. Непосредно пре расписивања истог Спортски Савез Владичиног Хана је у обавези да обавести све организације из области спорта о динамици и начину подношења пријава.

**II**

План расписивања јавних конкурса за подстицање пројеката од јавног интереса која реализују удружења грађана на територији Општине Владичин Хан а који се финансирају односно суфинансирају средствима буџета Општие Владичин Хан за 2022. годину објавити најкасније до 31.01.2022. године на

* Званичној интернет страници Општине Владичин Хан и
* Огласној табли Општинске управе.

**III**

План расписивања јавних конкурса за подстицање пројеката од јавног интереса која реализују удружења грађана на територији Општине Владичин Хан а који се финансирају односно суфинансирају средствима буџета Општие Владичин Хан за 2022. годину доставити најкасније до 31.01.2022. године Канцеларији за сарадњу са цивилним друштвом.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ:06-1/2/22-III**

**ЗАМЕНИК ПРЕДСЕДНИКА**

**Владимир Костић**